**Shavkat Rahimovich Hamroyev** (tugʻ. 1964-yil 13-avgust, Buxoro, Oʻzbekiston SSR, SSSR) — oʻzbek davlat arbobi va irrigator, 2018-yil 12-fevraldan boshlab Oʻzbekiston suv xoʻjaligi vaziri. 2016-yilda Qoraqalpogʻistonda xizmat koʻrsatgan irrigator, 2017-yilda esa Oʻzbekistonda xizmat koʻrsatgan irrigator faxriy unvoniga sazovor boʻldi.

Biografiya
----------

Shavkat Hamroyev 1964-yil 13-avgustda Buxoroda tugʻilgan.

### Taʼlim

1986-yilda Toshkent irrigatsiya va melioratsiyasi institutini (hozirgi „Toshkent irrigatsiya va qishloq xoʻjaligini mexanizatsiyalash muhandislari instituti" Milliy tadqiqot universiteti), 2001-yilda esa — Oʻzbekiston Respublikasi Prezidenti huzuridagi Davlat va jamiyat qurilishi akademiyasini tamomlagan.

### Mehnat faoliyati

Mehnat faoliyatini 1986-yilda katta gidrotexnika muhandisi, keyin Buxoro viloyati Qoraulbozor tumani suv xoʻjaligi boʻlimi bosh muhandisi sifatida boshlagan. 1994-1997-yillarda Buxoro viloyati suv xoʻjaligi boshligʻi oʻrinbosari boʻlib ishlagan.

1997-yildan 2001-yilgacha Buxoro viloyati Vobkent tumani hokimining birinchi oʻrinbosari boʻlib ishlagan. 2001-yilda Buxoro viloyati qishloq va suv xoʻjaligi boshqarmasi boshligʻining oʻrinbosari, shuningdek, suv resurslarini tartibga solish xizmati rahbari etib tayinlangan. 2003-yilda Amu-Buxoro havzasini sugʻorish tizimlarini boshqarish boshqarmasi boshligʻining birinchi oʻrinbosari etib tayinlandi.

2005-yilda Shavkat Hamroyev Oʻzbekiston Qishloq va suv xoʻjaligi vazirining oʻrinbosari — Suv xoʻjaligi bosh boshqarmasi boshligʻi etib tayinlandi va ushbu lavozimda 2017-yilgacha ishladi. 2018-yil 12-fevralda Oʻzbekiston Prezidenti Shavkat Mirziyoyevning farmoni bilan u Oʻzbekiston suv xoʻjaligi vaziri etib tayinlandi.

2019-yil 6-sentyabrda Bali orolida (Indoneziya) irrigatsiya va drenaj boʻyicha xalqaro komissiyaning Xalqaro Ijroiya kengashining 70-yigʻilishida Oʻzbekiston suv xoʻjaligi vaziri Shavkat Hamroyev bir ovozdan vitse-prezident etib saylandi.

Xorijiy tashriflar
------------------

2018-yilda Suv xoʻjaligi vaziri Shavkat Hamroyevning Braziliyaga tashrif buyurishi xabar qilingan.

Suv muammolariga munosabati
---------------------------

Shavkat Hamroyev Markaziy Osiyodagi suv bilan bogʻliq muammolar haqida fikrlari bilan oʻrtoqlashgan. Uning munosabatida Oʻzbekiston hududiga suv kirib kelish miqdori 2050-yilga qadar kamida 5 milliard kubga kamayishi kutilayotganligi maʼlum qilingan.

> Global isish muammosi Oʻzbekistonga ham juda katta salbiy ta'sir koʻrsatyapti. Ba'zilar muzliklarni tez erishi yaxshi-ku, koʻproq suv kelyapti, deyishadi. Muzliklar koʻp erigandan keyin u qayta tiklanadi. Masalan, Orol dengizi qurishidan oldin qor, yomgʻirlar koʻp yogʻardi, ya'ni suv suvni tortadi. Lekin muzliklar erigan sari tiklanish jarayoni ham kamayib boradi.   
>  Oʻzbekiston 80—90-yillarda kurashsiz, janjalsiz 64 milliard kub suv olardi. Ammo global isish natijasida suvlarning kelish oqimi 51-52 milliard kubga kamaydi. Bu miqdor kelajakda ham kamayib boradi. Hisob-kitobimizga koʻra, yurtimizga suv kelishi 2050-yilgacha yana kamida 5 milliard kubga kamayadi.   
>  Shuningdek, suv omborlari qurilishi, yer oʻzlashtirishlar, boshqa sohalarning rivojlanishi sabab yana suv oqimi kamayishi kutilmoqda. Mening taxminlarimga koʻra, 10 milliard kubga kamayishi mumkin. Vaziyat yana murakkablashadi, biz bunga tayyorgarlikni boshlaganmiz.
> 
> — Shavkat Hamroyev,

Mukofotlar
----------

* "Doʻstlik" ordeni (2011)
* Qoraqalpogʻistonda xizmat koʻrsatgan irrigator (2016)
* Oʻzbekistonda xizmat koʻrsatgan irrigator (2017)
* Tojikiston Respublikasining I  darajali „Sharaf" ordeni (2018)

Manbalar
--------

1. ↑  „ЎЗБЕКИСТОН РЕСПУБЛИКАСИ СУВ ХЎЖАЛИГИ ВАЗИРЛИГИ". *water.gov.uz*. Qaraldi: 27-mart 2021-yil.
2. ↑  „Депутаты одобрили кандидатов в члены правительства" (ru-UZ). *Газета.uz* (22-yanvar 2020-yil). Qaraldi: 27-mart 2021-yil.
3. ↑  Irrigatsiya i drenaj v Respubliki Uzbekistan (istoriya i sovremennoe sostoyanie), k 70-letiyu Mejdunarodnoy komissii po irrigatsii i drenaju
4. ↑  „Suv xo‘jaligi vaziri Braziliyaga boradi" (18-mart 2018-yil). Qaraldi: 23-avgust 2022-yil.
5. ↑
6. ↑  „Abdulla Aripov, Abdulaziz Komilov va boshqalar Tojikistonning yuksak mukofotlari bilan taqdirlanishdi" (30-avgust 2018-yil). Qaraldi: 23-avgust 2022-yil.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * k
* m
* t

Oʻzbekiston Respublikasi Vazirlar Mahkamasining shaxsiy tarkibi |
| --- |
|  |
| Bosh vazir | 
* Abdulla Aripov
 |
|  |
| Bosh vazir oʻrinbosarlari | 
* Ochilboy Ramatov (kommunal, qurlish, transport)
* Jamshid Qoʻchqorov (iqtisodiyot va moliya)
* Jamshid Xoʻjayev (investitsiyalar va tashqi savdo)
* Zulayho Mahkamova (oila va xotin-qizlar)
 |
|  |
| Vazirlar | 
* Jamshid Qoʻchqorov — iqtisodiyot va moliya;
* Laziz Qudratov — Sanoat, savdo va investitsiyalar;
* Bobir Islomov — togʻ-kon sanoati va geologiya;
* Amrillo Inoyatov — sogʻliqni saqlash;
* Behzod Musayev — kambagʻallikni qisqartirish va bandlik;
* Hilola Umarova — maktabgacha va maktab taʼlimi;
* Joʻrabek Mirzamahmudov — energetika;
* Botir Zokirov — qurilish, uy-joy kommunal xoʻjaligi;
* Odil Abdurahmonov — oliy taʼlim, fan va innovatsiyalar;
* Aziz Abduhakimov — tabiat resurslari;
* Adham Ikromov — yoshlar siyosati va sport;
* Poʻlat Bobojonov — ichki ishlar;
* Sherzod Shermatov — raqamli texnologiyalar;
* Ozodbek Nazarbekov — madaniyat va turizm;
* Baxtiyor Saidov — tashqi ishlar;
* Bahodir Qurbonov — mudofaa;
* Ibrohim Abdurahmonov — qishloq xoʻjaligi;
* Shavkat Hamroyev — suv xoʻjaligi;
* Ilhom Mahkamov — transport;
* Abdulla Qoʻldoshev — favqulodda vaziyatlar;
* Akbar Toshqulov — adliya;
* Tursinxon Xudayberganov — Oʻzbekiston Respublikasi mahalla va nuroniylar vaziri.
 |

 |